type: caselaw

jurisdiction: EU

text:
 21.3.2009
 SL
 Uradni list Evropske unije
 C 69/53
 Tožba, vložena 3. februarja 2009 – Cachuera proti UUNT – Gelkaps (Ayanda)
 (Zadeva T-43/09)
 (2009/C 69/115)
 Jezik, v katerem je bila tožba vložena: španščina
 Stranke
 Tožeča stranka: La Cachuera, SA (Misiones, Argentina) (zastopnik: E. Armijo Chávarri, odvetnik)
 Tožena stranka: Urad za usklajevanje na notranjem trgu (znamke in modeli)
 Druga stranka pred odborom za pritožbe: Gelkaps GmbH (Pritzwalk, Nemčija)
 Predlogi tožeče stranke
 —
 Šteje naj se, da je bila pravočasno in formalno ustrezno vložena tožba zoper odločbo drugega odbora za pritožbe Urada za usklajevanje na notranjem trgu (UUNT) z dne 19. novembra 2008, po opravljenem ustreznem postopku pa naj se s sodbo razveljavi navedena odločba in plačilo stroškov naloži na UUNT.
 Tožbeni razlogi in bistvene trditve
 Prijavitelj znamke Skupnosti: Gelkaps GmbH.
 Zadevna znamka Skupnosti: besedna znamka „AYANDA“ (prijava št. 3.315.405), za proizvode in storitve iz razredov 3, 5, 28, 29, 30, 32 in 44.
 Imetnik znamke ali znaka, navajanega v postopku z ugovorom: tožeča stranka.
 Znamka ali znak, navajan v postopku z ugovorom: španska figurativna in besedna znamka „AMANDA“ za proizvode iz razreda 30.
 Odločba oddelka za ugovore: Delna ugoditev ugovoru.
 Odločba odbora za pritožbe: Zavrnitev pritožbe.
 Navajani tožbeni razlogi: Nepravilna uporaba člena 8(1)(b) Uredbe Sveta št. 40/94 o znamki Skupnosti.